 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: UP/I-351-01/19-01/32

URBROJ: 2140/01-08-20-7

Krapina, 03. ožujak 2020.

Krapinsko-zagorska županija, Upravni odjel za prostorno uređenje, gradnju i zaštitu okoliša, temeljem članka 30. stavka 4. vezano za članak 29. stavak 2. Zakona o zaštiti prirode („Narodne novine“ broj 80/13, 15/18,14/19 i 127/19), a povodom zahtjeva nositelja zahvata Hrvatske šume d.o.o., Uprava šuma Podružnica Zagreb, Lazinska 41, Zagreb, za Prethodnu ocjenu prihvatljivosti za ekološku mrežu za zahvat izgradnje šumske vlake “Strahinjčica-Trnovec” na području Općine Radoboj, nakon provedenog postupka, donosi

**R J E Š E N J E**

1. Planirani zahvat – izgradnje šumske vlake “Strahinjčica-Trnovec” na području Općine Radoboj, odjel/odsjek: 7g na k.č.br. 1794/2 k.o. Radoboj, nositelja zahvata Hrvatske šume d.o.o., Uprava šuma Podružnica Zagreb, Lazinska 41, Zagreb, prihvatljiv je za ekološku mrežu.
2. Ovo Rješenje objavljuje se na internetskim stranicama Krapinsko-zagorske županije.
3. Ovo Rješenje izdaje se na rok od četiri godine.

**O b r a z l o ž e n j e**

Upravni odjel za prostorno uređenje, gradnju i zaštitu okoliša Krapinsko-zagorske županije (u daljnjem tekstu: Upravni odjel) zaprimio je 11.11.2019. godine zahtjev nositelja zahvata Hrvatske šume d.o.o., Uprava šuma Podružnica Zagreb, Lazinska 41, Zagreb, za provedbu postupka Prethodne ocjene prihvatljivosti za ekološku mrežu za zahvat izgradnje šumske vlake “Strahinjčica-Trnovec” na području Općine Radoboj, odjel/odsjek: 7g na k.č.br. 1794/2 k.o. Radoboj. U zahtjevu su sukladno odredbama članka 30. stavka 2. Zakona o zaštiti prirode navedeni svi podaci o nositelju zahvata i planiranom zahvatu.

Upravni odjel je 20. studenog 2019. godine temeljem članka 30. stavka 3. Zakona o zaštiti prirode, od Ministarstva zaštite okoliša i energetike (u daljnjem tekstu: Ministarstvo) zatražio prethodno mišljenje o mogućnosti značajnih negativnih utjecaja zahvata na ciljeve očuvanja i cjelovitost područja ekološke mreže (KLASA: UP/I-351-01/19-01/32, URBROJ: 2140/01-08/1-19-2).

Tijekom postupka traženo mišljenje Ministarstva (KLASA: 612-07/19-38/539, URBROJ: 517-20-3 od 31.01.2020. godine) je dostavljeno, a u njemu se navodi da uz izmjenu idejnog rješenja na način da se stabla nakon sječe ostavljaju 24 sata na mjestu prije uklanjanja, Prethodnom ocjenom zahvata može se isključiti mogućnost značajnih negativnih utjecaja na cjelovitost i ciljeve očuvanja područja ekološke mreže i nije potrebno provesti Glavnu ocjenu zahvata.

Na temelju dostavljenog prethodnog mišljenja Ministarstva, ovaj Upravni odjel je od nositelja zahtjeva zatražio nadopunu Idejnog rješenja. Nositelj zahvata je dostavio dopunjeno idejno rješenje 27. veljače 2020. godine.

U provedbi postupka Upravni odjel je razmotrio predmetni zahtjev, tijekom postupka priloženu dokumentaciju, podatke o ekološkoj mreži (područja ekološke mreže, ciljne vrste i stanišne tipove) i prethodno mišljenje Ministarstva te utvrdio sljedeće.

Izgradnja predmetne šumske vlake planira se na području Šumarije Krapina u gospodarskoj jedinici „Strahinjčica-Trnovec“ odjel/odsjek 7g na k.č.br. 1794/2 k.o. Radoboj. Područje zahvata obuhvaća fitocenozu brdske šume bukve. Ukupna dužina vlake iznosi 120 metara. Širina vlake iznosi 3 m. Za potrebe predmetnog zahvata planira se čista sječa na ukupno 0,036 ha površine. Planirano vrijeme dužine izvođenja radova gradnje iznosi oko 30 dana uz povoljne vremenske i terenske uvijete. Radovi će se izvoditi na način da se očuvaju povremena i stalna vodena staništa. Rubna stabla će se zaštiti od mogućih oštećenja. Grmoliki šumski rubovi i stabla s dupljama u okolnoj šumi će se očuvati. Mehanizacija se neće kretati izvan pristupnih putova. Motorna ulja i goriva se neće ispuštati u šumu i šumsko zemljište. Stabla se nakon sječe ostavljaju 24 sata na mjestu prije uklanjanja.

Planirana šumska vlaka nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže „Narodne novine“ broj 80/19): područja očuvanja značajnog za vrste i stanišne tipove (POVS) „*HR20001115 Strahinjčica*“.

Sukladno dostavljenom mišljenju Ministarstva, prema Karti prirodnih i poluprirodnih ne-šumskih kopnenih i slatkovodnih staništa Republike Hrvatske lokacija zahvata obuhvaća stanišni tip (NKS E) Šume. Prema podacima Hrvatskih šuma d.o.o. i sukladno dostavljenoj dokumentaciji, na području zahvata dolazi šumska zajednica „Brdska šuma bukve (Fagetum illyricum boreale montanum)“. Navedeni stanišni tip ne pripada ciljanim stanišnim tipovima navedenog područja ekološke mreže te se može isključiti mogućnost značajnog negativnog utjecaja predmetnog zahvata na ciljane stanišne tipove POVS HR2001115 Strahinjčica. Područje HR2001115 Strahinjčica uvršteno je u ekološku mrežu i radi očuvanja ciljanih vrsta od kojih je važno istaknuti vrste vezane za šumska staništa na koje bi predmetni zahvat mogao utjecati, a to su: kataks (*Eriogaster catax*), jelenak (*Lucanus cervus*) i alpinska strizibuba (*Rosalia alpina*). S obzirom na to da će provedbom predmetnog zahvata doći do zanemarivog gubitka staništa pogodnih za navedene ciljane vrste, radi se o utjecaju koji nije značajan. Ciljana vrsta gorski potočar (*Cordulegaster heros*) svojim životnim ciklusom (posebno u ličinkom stadiju) vezan je uz brze i hladne potoke koje ne nalazimo na području predmetnog zahvata. S obzirom da predmetnim zahvatom neće doći do degradacije vodenih površina, staništa koje preferira gorski potočar, mogućnost značajnog negativnog utjecaja na ovu ciljanu vrstu vretenca može se isključiti. U blizini predmetnog zahvata zabilježena je ciljana vrsta žuti mukač (*Bombina variegata*) kojoj pogodna staništa predstavljaju listopadne i miješane šume. Žuti mukač hibernira na kopnenim staništima od listopada sve do ožujka ili travnja. Nakon izlaska iz hibernacije žuti mukač se razmnožava nekoliko puta tokom sezone i polaže jaja u jezera, lokve, močvare, potoke, rijeke pa čak i u privremene lokve kao što su kolotrazi. Vezano uz potencijalni negativan utjecaj zahvata na ciljanu vrstu žuti mukač, s obzirom na malu površinu predmetnog zahvata, radi se o utjecaju koji nije značajan. Radove uklanjanja vegetacije potrebno je provoditi na način da se nakon sječe, odnosno nakon rušenja zrelih stabala, ona ostavljaju netaknutima 24 sata na mjestu sječe prije uklanjanja, kako bi se omogućilo prisutnoj fauni da napusti stabla.

Slijedom provedenog postupka Prethodne ocjene prihvatljivosti zahvata za ekološku mrežu, analizom mogućih značajnih negativnih utjecaja navedenog zahvata na ciljeve očuvanja i cjelovitost područja ekološke mreže, ocijenjeno je da se za planirani zahvat Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže te je stoga riješeno kao u izreci. Sukladno navedenom za planirani zahvat nije potrebno provesti postupak Glavne ocjene prihvatljivosti za ekološku mrežu.

Člankom 29. stavkom 2. Zakona o zaštiti prirode propisano je da ovaj Upravni odjel provodi Prethodnu ocjenu za zahvate za koje provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštita okoliša i za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže.

Prema članku 30. stavku 4. Zakona o zaštiti prirode ako nadležno tijelo isključi mogućnost značajnih negativnih utjecaja zahvata na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.

Prema članku 43. stavku 1. Zakona o zaštiti prirode ovo Rješenje izdaje se na rok od četiri godine.

U skladu s odredbama članka 44. stavka 1. i 2. Zakona o zaštiti prirode ovo Rješenje dostavlja se Ministarstvu i inspekciji zaštite prirode, a prema članku 44. stavku 3. istoga Zakona ovo Rješenje se objavljuje na internetskih stranicama Krapinsko-zagorske županije.

Podnositelj zahtjeva oslobođen je plaćanja upravne pristojbe prema čl. 9. Zakona o upravnim pristojbama (“Narodne novine” broj 115/2016).

UPUTA O PRAVNOM LIJEKU:

Protiv ovog Rješenja može se izjaviti žalba Ministarstvu zaštite okoliša i energetike, Zagreb, Radnička cesta 80, u roku od 15 dana od dana primitka Rješenja.

Žalba se predaje neposredno ili šalje poštom Upravnom odjelu za prostorno uređenje, gradnju i zaštitu okoliša Krapinsko-zagorske županije, Krapina, Magistratska 1, uz upravnu pristojbu u iznosu od 35,00 kuna prema Tar.br. 3. Uredbe o tarifi upravnih prostojbi.

**PROČELNIK**

mr.sc.Stjepan Bručić, dipl.ing.građ

**DOSTAVITI:**

1. HRVATSKE ŠUME d.o.o., Uprava šuma Podružnica Zagreb, Lazinska 41, Zagreb
2. Ministarstvo zaštite okoliša i energetike, Zagreb, Radnička cesta 80
3. Državni inspektorat, Inspekcija zaštite prirode, Zagreb, Šubićeva 29
4. Evidencija, ovdje
5. Pismohrana, ovdje